ร้าน Eat Me อยู่ในซอยพิพัฒน์ 2 ปีนี้ได้รับการจัดอันดับเป็นอันดับที่ 16 ของ Asia's Top 50 Best restaurant โดยอาหารที่นี่จะเป็นส่วนผสมระหว่าง ไทย และ เมดิเตอเรเนียน 

จุดเด่นของร้านนี้คือ การนำเสนออาหารที่มีการผสมผสานระหว่างไทยและเทศอย่างลงตัว ในแง่วัตถุดิบและรสชาติ ทำให้ทานได้อย่างเพลินเลยครับ แม้ว่าบางจานอาจจะมีรสชาติที่เบาไปนิด แต่ภาพรวมก็ทำได้ดี รอบที่ไปทานก็ได้ลอง main dish ดังนีั้ครับ

Black cod with spicy coconut cream จานนี้ถือว่าไม่ค่อยโดนเท่าไร ให้คะแนนคงแค่ สามดาวจากห้า เนื่องด้วยรสชาติที่เบาไปนิดครับ

Crispy skin duck confit จานนี้ทำได้โอเค ผิวเป็ดกรอบกำลังพอดี รสชาติกลมกล่อม ทานแล้วมีความสุขดีครับ

Grilled Iberico pork loin with cumin, garlic and spiced apple compôte จานนี้ใช้หมูดำจากสเปน ปรุงรสเครื่องเทศ ให้รสชาติที่ค่อนข้างเข้มหน่อย ถูกปากผมดี 

ปิดท้าย ไม่ได้ถ่ายมา กับไอศกรีมชอกโกแลตผสมพริก นับเป็นรสชาติที่แปลกดีครับ หวานๆปนเผ็ดที่ปลายลิ้น

ข้อเสียสำหรับร้านนี้คือ ที่จอดรถที่หาค่อนข้างยาก ต้องใช้วิธีจอดแปะเอาในซอยคอนแวนต์ ไม่ค่อยสะดวกครับ